**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/19-02/11

Urbroj:2175-28-01-19-1

U Sinju, 1.srpnja 2019.

**Izvadak sa 18. sjednice Školskog odbora**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih; Anamarija Doljanin, Neven Filipović i Ivan Bugarin predstavnici Osnivača i Damir Kovačević, predstavnik roditelja.

Ostali nazočni po službenoj dužnosti: ravnatelj Boris Grčić-Rako i tajnica Milidina Mić

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže dnevni red:

1. Verifikacija zapisnika 17. sjednice Školskog odbora
2. Izvještaj ravnatelja o realizaciji zaključaka 17. sjednice Školskog odbora
3. Otvaranje ponuda i utvrđivanje kandidata za ravnatelja uz vrednovanje dodatnih kompetencija
4. Prijedlozi i mišljenja

Dnevni red se jednoglasno usvaja.

**1.Verifikacija zapisnika 17. sjednice Školskog odbora**

Nema prigovora na zapisnik 17. sjednice. Zapisnik se jednoglasno usvaja.

2. **Izvještaj ravnatelja o realizaciji zaključaka 17. sjednice Školskog odbora**

Ravnatelj obavještava prisutne članove kako je 14.6.2019. raspisan natječaj za imenovanje ravnatelja.

Predsjednica Školskog odbora obavještava prisutne kako su zapisnici sjednica Odbora proslijeđeni kolegici iz Škole koja je to zatražila, poštujući propisanu proceduru.

**3. Otvaranje ponuda i utvrđivanje kandidata za ravnatelja uz vrednovanje dodatnih kompetencija**

Tajnica kaže kako se na raspisani natječaj prijavilo troje kandidata. Napominje da je Natječaj raspisan u zakonskom roku, 14.6.2019, a da je završio 24.6.2019, uvažavajući državne praznike. Sve prijave stigle su u zakonskom roku, te su urudžbirane u Školi.

Tajnica objašnjava proceduru propisanu Statutom. Uručuje pristigle koverte Predsjednici Školskog odbora, koja ih otvara. Prijave su posložene po datumu zaprimanja u Školu, te ih tim redoslijedom Predsjednica Školskog odbora i otvara. Predsjednica Školskog odbora otvara koverte redom zaprimanja te utvrđuje imena kandidata koji se zapisnički utvrđuju:

S.I., G. B. i A.Š.B..

Tajnica iznosi mišljenje da se Predsjednica Školskog odbora koja je ujedno i kandidat u

izuzet samo iz bodovanja kandidata te u tom trenutku napustiti sjednicu. Predsjednica školskog odbora vođenje sjednice predaje zamjeniku gospodinu Batarelu i napušta sjednicu.

Prisutni članovi odbora započinju bodovanje dodatnih kompetencija. Prije postupka bodovanja tajnica objašnjava način bodovanja dodatnih kompetencija kako je uređeno Statuom. Svakom prisutnom članu Školskog odbora tajnica dijeli po 3 tablice u kojoj kandidate mogu bodovati s 0 ili 1 bod po svakoj dodatnoj kompetenciji. Predsjedavajući članovima odbora daje natječajnu dokumentaciju na uvid koji potom dodatne kompetencije boduju anonimno

Tajnica računa prosječne ocjene: G.B 0.72; S.I 0.88; A.Š.B. 0.66. Nakon toga, svi članovi školskog odbora dobivaju na uvid glasačke listiće te provjeravaju ispravnost bodovanja. Nema primjedbi. Predsjedavajući konstatira da su dva kandidata s najvećim brojem bodova: S.I. i G.B. Napominje kako po Statutu tih dvoje kandidata nastavljaju natječajni postupak. Odabrani kandidati će o rezultatima biti obavješteni iza sjednice e-mailom i telefonom, a natječajni se postupak nastavlja na način kako je uređeno Statutom.

Sljedeća sjednica Školskog odbora je najavljena za utorak 9.7.2019. u 18h što su nazočni primili na znanje i neće se slati pozivi.

**4. Prijedlozi i mišljenja**

Po ovoj točki dnevnog reda nije bilo rasprave.

Zapisničar: Zamjenik predsjednice Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivica Borić, prof. Goran Batarelo